**Svæðisráðstefna Ægissvæðis**

Haldinn 3. desember 2016 haldinn í Kiwanishúsinu að Helluhrauni 22, Hafnarfirði.

1. Emelía Dóra svæðisstjóri setti fundinn kl. 10.00 og bauð félaga velkomna.
2. Jón Halldór Bjarnason las gullkorn dagsins úr ,,Viska í bók“ og lét einn Hafnarfjarðarbrandara fylgja með.
3. Fundaritari las fundagerð síðasta fundar sem haldinn var 17. september 2016. Ein athugasemd barst, um að Guðmundur Ólafsson hafi lesið skýrslu Hofs.
4. Frá umdæmisstjórn. Svæðisstjóri sagði frá stjórnarskiptum sem höfðu átt sér stað á svæðinu og hinum ýmsum boðum frá klúbbum á t.d. hundakvöld, októberfest ofl. Hlé var gert á þessum lið.
5. Morgunverðarhlé. Boðið var upp á fjölbreyttan morgunverðarmatseðil með beikon og eggjum.
6. Svæðisstjóri þakkaði fyrir matinn og sagði frá umdæmisstjórnarfundi og gerði grein fyrir helstu málum sem unnið væri að í hjálmanefnd, fræðslunefnd, ferðanefnd, þingnefnd, internetnefnd, K-dagsnefnd og í Evrópumálum.
7. Skýrslur forseta. Fyrst las forseti Eldborgar Jón Halldór Bjarnason skýrslu klúbbsins, þá lásu Sævar Hlöðversson forseti Eldeyjar og síðan Þóranna Guðmundsdóttir forseti Vörðu þeirra skýrslur. Svæðisstjóri gerði síðan hlé á skýrsluskilum og vísaði gesti fundarins til sætis. Hafist var á ný að lesa skýrslur og forseti Keilis Skúli Magnússon las skýrslu og því næst Guðmundur Þorvaldsson forseti Setbergs en ákvað að lesa ekki skýrslu klúbbsins þar sem hún væri aðgengileg á rituðu formi og gagnrýndi skýrsluskil á netinu sem væri sýkt af vírus. Sagði frá veikindum félaga í klúbbnum og kom síðan með þá tillögu að afleggja B–skýrslur. Egill Jónsson forseti Hraunborgar las skýrslu klúbbsins. Magnús Eyjólfsson forseti Hofs sagði brandara og las síðan skýrslu klúbbsins. Síðust las Vilborg Andrésdóttir forseti Sólborgar.
8. Kynning á vinnuferli móttökudeildar Lækjarskóla í Hafnarfirði. Kristrún Sigurjónsdóttir deildarstjóri gestur fundarins kynnti starfsemina en deildin tekur á móti erlendum börnum sem stíga sín fyrstu skref í íslenskum skóla.
9. Umræður um skýrslur. Sævar frá Eldey kom í pontu og vill að skýrslur séu ekki of langar. Taldi vanta að segja meira frá okkar brjósti, hvað við ætlum og hver sýn klúbbsins væri og við ættum að vera markvissari.
10. Önnur mál. Gylfi kom í pontu greindi frá K–deginum og hver staðan væri. Búið væri að greiða allan útlagðan kostnað og inná reikningi væru 19 og hálf milljón króna en enn væri að reitast inn á reikninginn. Þá hvatti hann alla klúbba til að styrkja verkefnið og kaupa lykil fyrir hvern klúbbfélaga. Þá sagði hann frá frábærum móttökum PIETA samtökunum, sem þakkaði Kiwanis fyrir að taka þetta málefni uppá arma sína og að þetta verkefni hafi vakið heimsathygli innan hreyfingarinnar. Þá hrósaði hann klúbbum fyrir dugnað í sölu á K-lyklinum. Haukur umdæmisstjóri kom í pontu og þakkaði fundinn og skýrsluskilin. Fannst jákvætt að klúbbar taki mark á því sem verið væri að benda á. Þá þakkaði hann félögum fyrir hversu snyrtilegt það mætti á fundi. Þá sagði hann frá því að 380 lyklar væru virkir hjá Olís sem hefur gegið hreyfingunni kr. 502.280 þann 1. október, en fyrstu áætlanir hefðu verið kr, 250 þúsund. Hann hvatti félaga um að sækja um styrk hjá Olís. Þakkaði síðan aftur fyrir frábæran fund og hvatti félaga til að vera stolta af því að vera Kiwanisfélagar. Ingólfur félagi í Keili kynnti bangsann Ævar og að hann eigi að seljast á kr. 2000 og væru falir hjá Keili en sambærilegur bangsi kosti kr. 3900 í Hagkaup. Þá afhenti hann svæðisstjóra bangsann að gjöf. Guðlaugur í Eldey kom í pontu og lýsti ánægju sinni með góða mætingu og skýrsluskil. Þá benti hann á að tveir klúbbar hafi á fundinum óskað eftir hjálp og hann hvatti aðra klúbba til að fara í heimsóknir til þessarra klúbba. Ragna í Sólborgu þakkaði skýrsluskilin og ræddi um styrktarsjóðinn og mismunandi leiðir til að afla fé. Þá benti hún á að tvö ár væru fljót að líða að næsta K-degi og benti á að því fyrir því betra væri að undirbúa næstu sölu. Hafsteinn Hraunborgu kom í pontu og sagði tvær léttar sögur úr grunnskólakerfinu og eina úr sjónvarpinu. Guðmundur í Setbergi sagði að ekkert væl væri úr Garðabænum en menn væru veikir og því mæði meira á hinum. Svæðisstjóri sagðist ætla að senda póst á forseta hvenær hún ætli að koma í heimsókna, en það yrði gert í samráði við forseta, óskaði síðan eftir því við Rögnu í Sólborgu að taka mynd af sér og Keilismönnum með Ævari bangsa. Þá hvatti Svæðisstjóri félagsmenn að styðja við bakið á fámennum klúbbum.
11. Fundi slitið kl. 12.40

 Ritari, Kristínar Magnúsdóttur